সাইড স্ট্রেইনের ইনজুরিতে এশিয়া কাপের শেষ দুই ম্যাচ খেলতে পারেননি। টি-টোয়েন্টি বিশ্বকাপের প্রথম তিন ম্যাচেও একাদশের বাইরে ছিলেন তিনি। গত ৬ ম্যাচ ধরেই মুস্তাফিজকে নিয়ে ধোয়াশা সৃষ্টি হচ্ছে। খেলবেন কি খেলবেন না এটা নিয়ে টিম ম্যানেজমেন্টের মধ্যে দ্বিধা কাজ করছে। মূলত পুরো ফিট মুস্তাফিজকে মাঠে নামাতে চায় বাংলাদেশের টিম ম্যানেজমেন্ট। সেক্ষেত্রে বুধবার না খেললেও বেঙ্গালুরুতে অস্ট্রেলিয়ার বিপক্ষে মাঠে দেখা যেতে পারে এই কাটার মাস্টারকে।